***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló ülés dátuma:** 2025.07.03.

**Előterjesztést készítette:** Ferenczy Ernő Ervin polgármester

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.07.03. napján tartandó ülésére*

**Helyileg és országosan védett ingatlanok utcai homlokzatának felújítására**

1. **A tárgyalandó témakör tárgyilagos és tényszerű bemutatása**

**Tisztelt Képviselő-testület!**

Zebegény építészeti öröksége és egyedi településképe a település egyik legfontosabb értéke, amely nemcsak esztétikai, hanem turisztikai, kulturális és közösségi szempontból is kiemelkedő jelentőségű. A védett épületek állagmegóvása és felújítása a helyi önkormányzat kötelezettségei közé is tartozik.  
A program célja, hogy Zebegény község központi és történeti jelentőségű utcáiban található helyi védelem alatt álló épületek homlokzatai megújuljanak, esztétikai és műszaki szempontból is illeszkedjenek a település arculatához. A felújítási támogatás közvetlen célja, hogy a településkép rendezettebbé váljon, ezáltal Zebegény vonzereje is növekedjen – mind a lakosság, mind az ide látogatók számára.  
  
A támogatás részletei:  
  
- Támogatás formája: vissza nem térítendő természetbeni támogatás, anyagköltség formájában, maximum bruttó 250.000 Ft/ingatlan értékig.  
- Pályázható munkák: kizárólag homlokzati felújítás (festés, vakolatjavítás, díszítőelemek helyreállítása stb.), a Településképi Arculati Kézikönyv és a helyi rendelet előírásainak megfelelően.  
- Költségelszámolás: csak számlával igazolt, az Önkormányzattal előzetesen egyeztetett anyagbeszerzések számolhatók el.  
- Műszaki ellenőrzés: A támogatott felújítások műszaki ellenőrzését és az arculati követelmények teljesülését a hivatal kijelölt munkatárs (főépítész) vagy külső szakértő igazolja.  
  
A program első ütemében pályázható utcák:  
  
- Petőfi tér  
- Árpád utca

* József Attila utca  
  - Millenniumi sor  
  - Szőnyi utca  
  - Kossuth utca  
  - Napraforgó utca  
  - Táncsics utca  
    
  Javasolt pályázati ütemterv:  
    
  - Pályázati felhívás közzététele: 2025. július eleje  
  - Beadási határidő: 2025. szeptember 05.  
  - Elbírálás: Érkezési sorrendben a Képviselő-testület dönt  
  - Támogatás biztosítása: 2025. szeptember ….-től  
  - Pályázati keretösszeg az első évben: 3.000.000 Ft, amely az Önkormányzat 2025. évi költségvetésének tartalék sorából kerül átcsoportosításra.

**2.) Jogszabályi háttér:**

A 314/2012. (XI. 8.) Korm. rendelet a településfejlesztési és településrendezési eszközökről, valamint egyes településrendezési sajátos jogintézményekről rendelkezik. A rendelet 4. § (1) bekezdése kimondja:  
  
*„A települési önkormányzat a településképi követelmények teljesülését anyagi ösztönzőkkel is elősegítheti, különösen támogatási rendszer kialakításával.”*  
  
A rendelet 14. § (1) bekezdése szerint:  
  
*„A települési önkormányzat a településképi védelem körében a helyi védelem alá helyezett építmények megóvása érdekében támogathatja azok felújítását, helyreállítását.”*  
  
Zebegény Község Helyi Építési Szabályzata, valamint a Településképi Arculati Kézikönyv (TAK) és a Településképi rendelet rögzíti a védelem alatt álló épületek körét és a velük szemben támasztott követelményeket. Ezek alapján az önkormányzat kezdeményezheti a védett épületek felújítását ösztönző, pályázati úton elérhető támogatási program bevezetését.

**3.) Határozati javaslat:**

**…../2025.(07.03) Kt. határozat**

Zebegény Község Önkormányzatának Képviselő-testülete úgy határoz, hogy

* 1. a helyi védelem alatt álló épületek homlokzatfelújításának támogatására 2025-ben pályázati rendszert indít
  2. A támogatás formája: vissza nem térítendő természetbeni támogatás, maximum bruttó 250.000 Ft/ingatlan értékben, anyagköltség formájában.
  3. A program első ütemében pályázható utcák: Petőfi tér, József Attila utca, Árpád utca, Millenniumi sor, Szőnyi utca, Kossuth utca, Napraforgó utca, Táncsics utca
  4. A támogatási program 2025 évi keretösszege 3.000.000 Ft, amely Zebegény Község Önkormányzata 2025. évi költségvetésének tartalék sorából kerül biztosításra
  5. Felkéri a polgármestert, hogy a pályázati kiírást készítse elő, a lebonyolítást koordinálja, és gondoskodjon a program végrehajtásáról.

Felelős: jegyző, polgármester Határidő: határozat szerint

Zebegény, 2025.07.03.

Ferenczy Ernő Ervin sk.

polgármester