

***Zebegény Község Polgármesterétől***

***2627 Zebegény, Petőfi tér 6.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló ülés dátuma:** 2025. április

**Előterjesztést készítette:** Ferenczy Ernő Ervin polgármester

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

**E l ő t e r j e sz t é s**

**a Képviselő-testület részére**

**2025. évi Civil Pályázatok kiírása**

Tisztelt Képviselő-testület!

Zebegény Község Önkormányzata a 2025. évi költségvetésében **5.000.000 Ft** összeget különített el **civil szervezetek támogatására**. A fenti összeg rendeltetésszerű és igazságos felhasználása érdekében indokolt pályázati úton történő támogatási rendszer kialakítása, amely biztosítja az esélyegyenlőséget, az átláthatóságot és az önkormányzat céljaival összhangban lévő programok, kezdeményezések támogatását.

A pályázat célja, hogy az Önkormányzat anyagi támogatásban részesítse a község területén működő, Zebegény fejlődéséhez aktívan hozzájáruló, közösségi életet szervező, kulturális, sport-, hagyományőrző, szociális vagy ifjúsági tevékenységet végző civil szervezeteket

**Jogszabályi háttér:**

Az Alaptörvény 32. cikk (1) bekezdés i) pontja alapján a helyi önkormányzatok jogosultak helyi közösségi célú támogatási rendszerek működtetésére.  
Továbbá a **2011. évi CLXXXIX. törvény** Magyarország helyi önkormányzatairól (Mötv.) kimondja, hogy az önkormányzat – közfeladatai ellátása érdekében – együttműködhet a helyi civil szervezetekkel, és részükre támogatást nyújthat.

**Határozati javaslat:**

**……/2025.(IV..) Kt. határozat**

Zebegény Község Önkormányzatának Képviselő-testülete úgy dönt, hogy a Civil szervezetek számára pályázatot ír ki a költségvetésben rendelkezésre álló 5.000.000,-Ft összértékben.

***Felelős:*** polgármester

***Határidő:*** azonnal

Melléklet: Pályázati felhívás

pályázati adatlap

tájékoztató anyag

közzétételi kérelem

Zebegény, 2025. április

**Ferenczy Ernő Ervin**

polgármester